EPCO บวกเกือบ 5% นิวไฮในรอบ 5 เดือน โบรกฯเล็งอัพเป้า หลังทะลุแนวต้าน 4.52 บ.
EPCO บวกเกือบ 5% นิวไฮในรอบ 5 เดือน โบรกฯเล็งอัพเป้า หลังทะลุแนวต้าน 4.52 บ. โดย ณ เวลา 15.35 น. อยู่ที่ 4.64 บาท บวก 0.20 บาท หรือ 4.50% สูงสุดที่ 4.64 บาท ต่ำสุดที่ 4.40 บาท ด้วยมูลค่าซื้อขาย 50.79 ล้านบาท
8 มิ.ย. 2561

ผู้สื่อข่าวรายงานว่า ราคาหุ้น บริษัท โรงพิมพ์ตะวันออก จำกัด (มหาชน) หรือ EPCO ณ เวลา 15.35 น. อยู่ที่ 4.64 บาท บวก 0.20 บาท หรือ 4.50% สูงสุดที่ 4.64 บาท ต่ำสุดที่ 4.40 บาท ด้วยมูลค่าซื้อขาย 50.79 ล้านบาท

โดยราคาหุ้นปรับตัวขึ้นทำจุดสูงสุดในรอบเกือบ 5 เดือน นับตั้งแต่ราคาหุ้นยืนที่ระดับ 4.84 บาท เมื่อวันที่ 19 ม.ค.61
ด้าน บล.โกลเบล็ก ระบุในบทวิเคราะห์ (25 พ.ค.) แนะนำ “ซื้อเก็งกำไร” แนวรับ : 4.20 แนวต้าน : 4.52 Cut loss : 4.10 โดยราคาหุ้นทะลุกรอบแนวโน้มขาลงขึ้นมาได้ อีกทั้งสามารถสร้างฐานได้ติดต่อกันเป็นวันที่ 7 สอดคล้องกับค่าสัญญาณ MACD+RSI ที่ชี้ขึ้นทำให้มีโอกาสปรับตัวขึ้นต่อได้